राहुल गांधी किसानों, दलितों और आम जनता के बीच आते हैं तो कांग्रेस जन अपना चेहरा दिखाने के लिए अपने साथ समर्थकों की भीड़ लेकर उपस्थित हो जाते हैं, मगर राहुल गांधी के जाते ही फिर अपने घरों में घुस जाते हैं। राहुल गांधी द्वारा बोई गई फसल को सींचने का प्रयास नहीं किया जाता। जिस फसल को लहलहाना चाहिए था समुचित देख भाल के अभाव में वह कुम्हलाने लगती है। राहुल गांधी की सभाओं में उमड़ी भीड़ को देख कर ये लोग गदगद हो जाते हैं और समझने लगते हैं कि बस उनका उद्धार हो गया। उस भीड़ को वोट में बदलने का प्रयास नहीं किया जाता।